**PORUKE PAPE FRANJE POVODOM SVJETSKOG DANA KOMUNIKACIJE**

**SAŽETAK**

Svake godine povodom Svjetskoga dana sredstava društvenih komunikacija Papa odašilje posebnu poruku. Posljednjih šest poruka odnose se na pontifikat pape Franje. Poruke su medijski usmjerene na aktualno stanje u svijetu društvenih komunikacija i odnosa s javnošću. Katolička crkva je još 1957. po riječima tadašnjega pape Pia XII., koji je rekao kako su mediji „divni Božji darovi“, otvorila vrata za medijsko sudjelovanje na društvenoj sceni. Naglašavajući opasnosti koje se pojavljuju u odnosima s javnošću i medijima Papinsko vijeće za medije objelodanilo je 2002. dva dokumenta *Etika na internetu* i *Crkva i internet*. Ti dokumenti naglašavaju da *cyberspace* predstavlja „novu pustolovinu“ koja nije lišena opasnosti. Želeći ohrabriti Crkvu u svijetu novih medija papa Franjo u svojoj poruci povodom 48. Svjetskoga dana sredstava društvenih komunikacija piše da se „ne plašimo postati građani digitalnoga svijeta“. U tom kontekstu se naglašava potreba kriznoga komuniciranja u situacijama kad se Crkva i njezini pojedinci optužuje za skandale, korupciju, te često pristran i isključiv pristup prema djelovanju Katoličke crkve.

**Ključne riječi:** Katolička crkva, poruke, Papa, mediji.